Sadiq al-Mahdi, 1964.
Sadiq al-Mahdi, 1987.
**Sadeq al-Mahdi** (også kjent som **Sadiq Al Siddiq**, født 25. desember 1935 i Omdurman i Sudan, død 26. november 2020 i Abu Dhabi i De forente arabiske emirater) var en sudansk politisk og religiøs lederskikkelse som satt som statsminister i Sudan i to omganger. Han var regjeringsjef fra 17. juli 1966 til 18. mai 1967, og fra 6. mai 1986 til 30. juni 1989.

Liv og virke
------------

### Bakgrunn

Sadiq al-Mahdi var født i Al-Abasya i Omdurman i Sudan. Hans far, Al Siddiq Al Mahdi (1911–1961), var politiker, som giftet seg med sin kusine Rahma Abdullah Jadallah fra kawahlafolket.

Sadeq al-Mahdi var sønnesønn av Sayyid Abd al-Rahman al-Mahdi, grunnlegger av det nasjonale umma-partiet, og sønnesønns sønn av Muhammad Ahmad, den sudanesiske sjeik av *ansar*-sekten og Mahdi (forstått av sine tilhengere å være islams Messias eller frelser), som ledet mahdistopprøret for å vinne tilbake Sudan fra det anglo-egyptiske styre.

Sadeq al-Mahdi var også onkel (farbror) til den sudansk-britiske skuespiller Alexander Siddig. Alexander Siddig som er best kjent for å spille karakteren dr. Julian Bashir i Star Trek: Deep Space Nine.

Sadeq al-Mahdi var forfatter av en rekke akademiske og politiske bøker.

Han var gift to ganger, og fikk ti barn; blant dem datteren Mariam (født 1965), som ble nestleder for det nasjonale ummapartiet.

### Utdannelse

Sadeq al-Mahdi tok en B.Sc.-grad i filosofi og økonomi (Oxford University), og en *M.Sc.* i politikk, også ved Oxford.

### Politisk leder

Sadiq al-Mahdi var leder av Det nasjonale umma-partiet og var også imam innen ansar. Sadiq al-Mahdi var statsminister i Sudan i to omganger: først for en kort periode i 1966-1967, og for andre gang i 1986. En kontrovers brøt ut på slutten av 1970-tallet da han væpnet de arabiske stammene messiria og rizeigat fra Darfur som en del av en internasjonal militært inngrep i Sudan fra Libya.

I 1986 dannet Sadiq en koalisjonsregjering bestående av Ummapartiet, Den nasjonale islamske front (ledet av hans svoger, Hassan al-Turabi), Det demokratiske unionistpartiet (ledet av al-Sayyid Muhammad Othman al-Mirghani), og fire småpartier. Den 30. juni 1989 ble regjeringen styrtet i et statskupp ledet av Omar al-Bashir. Stillingen som statsminister i Sudan ble deretter opphevet.

I hans andre periode ble mange medlemmer av Sadiq al-Mahdis familie gitt fremtredende politiske roller og ministerposter, deriblant Mubarak al Fadil al Mahdi, som var innenriksminister på slutten av 1980-tallet, en periode hvor mange brudd på menneskerettighetene senere har blitt dokumentert. Sadiq al-Mahdi er kjent for å ha utvist flere kommunistiske medlemmer av Sudans parlament på slutten av 1960-årene.

Sadeq al-Mahdi fortsatte å lede Umma Party, som sto i opposisjon til Omar al-Bashir, siden han ble avsatt i 1989. Han tilbrakte en periode i eksil, men etter hvert returnerte han til Sudan i november 2000. I juli 2008 støttet han Bashir etter at sistnevnte var blitt anklaget for folkemord av påtalemyndigheten i den internasjonale straffedomstolen.

### Forfatterskap

Sadeq al-Mahdi skrev en rekke lærde og politiske bøker, som *The Southern Question* (1964); *Speeches in Exile* (1976); *Questions on Mahadism* (1979); *Legitimate Penalties and Their Position in the Islamic Social System* (1987); *Democracy in Sudan: Will Return and Triumph* (1990); og *Challenges of the Nineties* (1991).

### Død

Den 26. november 2020 døde al-Mahdi av komplikasjoner med COVID-19, etter å ha vært innlagt til sykehus i Abu Dhabi i De forente arabiske emirater i nærmere en måned.

Referanser
----------

1. ↑   oppført som Sadiq al-Mahdi, pantheon.world, besøkt 9. oktober 2017[Hentet fra Wikidata]
2. ↑   www.rfi.fr[Hentet fra Wikidata]
3. 1 2   www.reuters.com[Hentet fra Wikidata]
4. ↑   «عاجل.. "الشرق": وفاة الصادق المهدي زعيم حزب الأمة السوداني», besøkt 25. november 2020[Hentet fra Wikidata]
5. ↑  «السيرة الذاتية». *alsadigalmahdi.com* **(Arabic)**.
6. 1 2 3  «Sadig Al-Mahdi». Club De Madrid. 12. september 2007. Arkivert fra originalen 8. oktober 2007. Besøkt 29. mars 2008.  «Arkivert kopi». Archived from the original on 8. oktober 2007. Besøkt 26. november 2020. CS1-vedlikehold: Uheldig URL (link)
7. ↑  Gabriel Warburg (2003). *Islam, sectarianism, and politics in Sudan since the Mahdiyya*. University of Wisconsin Press. s. 171. ISBN 0-299-18294-0.
8. ↑  Gamal Nkrumah (21. juli 2004). «Sadig Al-Mahdi: The comeback king». *Al-Ahram*. Arkivert fra originalen 23. januar 2011. Besøkt 1. februar 2011.  «Arkivert kopi». Arkivert fra originalen 23. januar 2011. Besøkt 26. november 2020.
9. ↑  Gayle Stever (1998). «Sid’s Biography». Sidcity.net.
10. ↑  «مريم الصادق المهدي: هذه ليست حكومة كفاءات بل "كفوات"». *France 24* **(Arabic)**. 19. mars 2019.
11. ↑  «Sudan's former PM Sadiq al-Mahdi dies of coronavirus in UAE: sources». *Reuters*. 26. november 2020.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** VIAF **·** GND **·** LCCN **·** ISNI **·** LIBRIS **·** SUDOC **·** BNE **·** CiNii **·** Munzinger (iba)
 |